Diari Oficial de la Generalitat Valenciana


Sumari del DOGV 7121, del 30-09-2013 (2013/9282)

RESOLUCIÓ de 20 de setembre de 2013, de la directora general d'Innovació, Ordenació i Política Lingüística, de convocatòria d'eleccions a consells escolars de determinats centres docents no universitaris sostinguts amb fons públics, de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9282


Data del document
:   20-09-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 20 de setembre de 2013, de la directora general d'Innovació, Ordenació i Política Lingüística, de convocatòria d'eleccions a consells escolars de determinats centres docents no universitaris sostinguts amb fons públics, de la Comunitat Valenciana. [2013/9282]  
La Llei Orgànica 2/2006, de 3 de maig, d'Educació, en el títol V, capítol III, secció primera, article 126, regula la composició del consell escolar dels centres docents públics, en substitució del títol II de la Llei Orgànica 9/1995, de 20 de novembre, de Participació, Avaluació i Govern dels Centres Docents.  
Per la seua banda, la disposició final primera, apartat 8, de la Llei Orgànica 2/2006 dóna una nova redacció a l'apartat 1 de l'article 56 de la Llei Orgànica 8/1985, reguladora del dret a l'educació, ja que modifica la composició del consell escolar dels centres privats concertats.  
Els decrets 233/1997 i 234/1997, de 2 de setembre, del Govern Valencià, pels quals s'aproven els reglaments orgànics i funcionals de les escoles d'Educació Infantil i dels col·legis d'Educació Primària, i dels instituts d'Educació Secundària, així com l'Orde de 22 d'octubre de 2007, de la Conselleria d'Educació, per la qual s'adapten les normes contingudes en el Decret 233/1997, de 2 de setembre, del Consell, pel qual s'aprova el Reglament orgànic i funcional de les escoles d'Educació Infantil i dels col·legis d'Educació Primària, referides a la composició dels consells escolars dels centres d'Educació Especial de la Comunitat Valenciana (DOGV 5630, 31.10.2007), autoritzen la Conselleria d'Educació, en les disposicions finals primeres, a desplegar el que disposen i a regular totes les qüestions que se'n deriven de l'aplicació.  
  
Per mitjà de l'Orde de 10 d'octubre de 1997, de la Conselleria de Cultura, Educació i Ciència, es regulen les eleccions dels consells escolars dels centres públics docents no universitaris de la Comunitat Valenciana i es dicten normes per a realitzar-les.  
Per mitjà de l'Orde de 10 d'octubre de 1997, de la Conselleria de Cultura, Educació i Ciència, s'adapten als centres docents públics de Formació de Persones Adultes les normes sobre composició dels consells escolars contingudes en els decrets 233/1997 i 234/1997; així mateix, per mitjà de l'Orde de 14 de juny de 2000, de la Conselleria de Cultura i Educació, es regula la implantació dels programes formatius adreçats a la formació de persones adultes establits en els annexos I i III del Decret 220/1999, de 23 de novembre, del Govern Valencià, i es dicten instruccions per a l'organització i el funcionament dels centres públics de Formació de Persones Adultes de la Comunitat Valenciana.  
  
Per mitjà de l'Orde de 10 d'octubre de 1997, de la Conselleria de Cultura, Educació i Ciència, es va regular la constitució i designació dels òrgans de govern dels centres docents concertats, en desplegament de la disposició final primera, apartat 4, de la Llei Orgànica 9/1995, de Participació, Avaluació i Govern dels Centres Docents.  
Per mitjà de l'Orde de 31 de juliol de 1998, de la Conselleria de Cultura, Educació i Ciència, es regulen les seccions dels instituts d'Educació Secundària de la Comunitat Valenciana.  
Per mitjà de l'Orde de 10 de maig de 1999, de la Conselleria de Cultura, Educació i Ciència, s'adapten les normes contingudes en el Decret 233/1997 als col·legis rurals agrupats.  
El Decret 90/1986, de 8 de juliol, del Consell de la Generalitat Valenciana, pel qual s'aprova el Reglament dels òrgans de govern dels centres públics d'ensenyances especialitzades: escoles oficials d'idiomes, escoles d'Arts Aplicades i Oficis Artístics, Escola de Ceràmica, conservatoris de Música i Escola d'Art Dramàtic i Dansa, modificat pel Decret 53/1987, de 24 d'abril, del Consell de la Generalitat, pel qual es modifica l'apartat quart de l'article 12 del mencionat decret, i pel Decret 180/1988, de 15 de novembre, del Consell de la Generalitat Valenciana, pel qual es modifica l'article 18 del Decret 90/1986, de 8 de juliol, així com el Decret 241/1993, de 7 de desembre, s'aplica específicament a les ensenyances de règim especial.   
  
Per a l'adequat desenrotllament del procés electoral, és convenient dictar instruccions que precisen determinats aspectes de les normes que el regulen.  
En virtut d'això, fent ús de les autoritzacions concedides per les disposicions finals de les ordes de 10 d'octubre de 1997 mencionades i de l'atribució de funcions efectuada pel Decret 190/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 6929, 24.12.2012), la directora general d'Innovació, Ordenació i Política Lingüística resol:  
  
  
Primer. Convocatòria  
El dia 28 de novembre de 2013 se celebraran les eleccions dels membres dels consells escolars que es constituïsquen per primera vegada, així com les eleccions corresponents a les renovacions parcials dels consells escolars dels centres docents no universitaris sostinguts amb fons públics de la Comunitat Valenciana, i les eleccions en aquells en els consells escolars tinguen vacants que corresponguen a la totalitat de llocs d'algun sector, indicats en el preàmbul d'esta resolució.  
  
  
Segon. Composició dels consells escolars  
1. Centres públics docents no universitaris  
1.1. La composició dels consells escolars dels centres públics docents no universitaris de la Comunitat Valenciana serà la que es detalla en l'annex I.  
1.2. La renovació de la primera mitat dels consells escolars dels centres públics docents no universitaris es realitzarà en els termes previstos en l'annex II.  
1.3. La renovació de la segona mitat dels consells escolars dels centres públics docents no universitaris es realitzarà en els termes que preveu l'annex III.  
1.4. En els col·legis d'Educació Primària, l'alumnat del tercer cicle d'Educació Primària estarà representat en el consell escolar en els termes que establix l'article 31 del Reglament orgànic i funcional dels col·legis d'Educació Infantil i Primària.  
1.5. En els centres específics d'Educació Especial i en aquells que tinguen aules especialitzades, formarà part també del consell escolar un representant del personal d'atenció educativa complementària.  
  
1.6. Sense perjuí d'allò que s'ha indicat en l'apartat 1.4, i d'acord amb el que s'establix en l'apartat 1 de la disposició transitòria segona del Decret 233/1997, de 2 de setembre, del Consell, pel qual s'aprova el Reglament orgànic i funcional de les escoles d'Educació Infantil i dels col·legis d'Educació Primària, en els col·legis d'Educació Primària on s'impartisca provisionalment el primer cicle de l'Educació Secundària Obligatòria, l'alumnat matriculat en este cicle educatiu participarà amb un alumne o alumna en el consell escolar.  
  
Així mateix, en este cas, s'incrementarà en un membre tant el nombre de representants del professorat com el dels pares i mares de l'alumnat matriculat en el primer cicle de l'Educació Secundària Obligatòria.  
  
L'elecció d'ambdós representants s'efectuarà en el mateix acte en què es trien els altres membres del consell escolar, però de manera que la candidatura quede individualitzada com a representant addicional.  
  
Els alumnes que podran ser triats membres del consell escolar amb veu i vot són únicament a partir del primer curs d'Educació Secundària Obligatòria.  
En cap cas podrà ser triat un alumne que haja sigut objecte de sanció per conductes greument perjudicials per a la convivència del centre durant el curs en què tinga lloc la celebració de les eleccions.  
  
2. Centres concertats  
2.1. La composició dels consells escolars dels centres concertats serà la prescrita en l'article 56 de la Llei Orgànica 8/1985, de 3 de juliol, del Dret a l'Educació (LODE), en la redacció que en fa la disposició final primera, apartat 8, de la Llei Orgànica 2/2006, d'Educació (LOE). Serà així mateix aplicable a la composició i renovació parcial dels consells escolars dels centres concertats, l'Orde de 10 d'octubre de 1997, de la Conselleria de Cultura, Educació i Ciència, sobre constitució i designació dels òrgans de govern dels centres concertats, sempre que no contravinga el que disposa la mencionada disposició final primera, apartat 8, de la Llei Orgànica 2/2006.  
  
2.2. En els centres específics d'Educació Especial i en aquells que tinguen aules especialitzades, formarà part també del consell escolar un representant del personal d'atenció educativa complementària.  
2.3. En el nivell de Secundària, els dos representants dels alumnes s'entenen referits a partir del primer curs de l'Educació Secundària Obligatòria.  
2.4. Així mateix, la composició dels centres concertats en Educació Infantil que es constituïsquen per primera vegada, serà la prevista en l'article 56.1 de la LODE, igual que la resta de centres concertats. No obstant això, si no hi ha un nombre suficient de representants d'algun dels sectors, se'n reduirà el nombre en cada un d'ells respectant en tot moment la proporcionalitat que entre els distints sectors establix l'esmentat precepte.  
  
Tercer. Juntes i meses electorals  
1. La composició de les juntes i de les meses electorals dels centres públics docents no universitaris s'ajustarà al que disposa l'article 33 del Reglament orgànic i funcional de les escoles d'Educació Infantil i dels col·legis d'Educació Primària; a l'article 35 del Reglament orgànic i funcional dels instituts Educació Secundària, i a l'article 19.1 del Decret 90/1986, pel qual s'aprova el Reglament dels òrgans de govern dels centres públics d'ensenyances especialitzades: escoles oficials d'idiomes, escoles d'Arts Aplicades i Oficis Artístics, Escola de Ceràmica, conservatoris de Música i Escola d'Art Dramàtic i Dansa.  
  
2. La composició de les juntes i de les meses electorals dels centres concertats s'ajustarà al que disposa l'annex de l'Orde de 10 d'octubre de 1997, de la Conselleria de Cultura, Educació i Ciència, sobre constitució i designació dels òrgans de govern dels centres concertats.  
  
  
Quart. Vot per correu  
1. Els electors podran emetre el seu vot per correu o per un mitjà semblant, a l'empara de l'article 47 del Reglament orgànic i funcional de les escoles d'Educació Infantil i col·legis d'Educació Primària i de l'article 47.3 del Reglament orgànic i funcional d'Educació Secundària, referits als centres públics, i segons el que disposa l'Orde de 10 d'octubre de 1997, de la Conselleria de Cultura, Educació i Ciència, sobre constitució i designació dels òrgans de govern dels centres concertats.  
  
2. Atés que la finalitat del procediment de votació és aconseguir la major participació possible, les juntes electorals han de determinar les regles a què ha d'ajustar-se el vot per correu o per un mitjà semblant a este, que faciliten al màxim l'exercici del dret al vot i que assegure alhora que es guarda el secret del vot i la identificació de l'elector (per mitjà de missatger, familiar o mandatari que entregue el sobre tancat a la mesa electoral, o per un mitjà semblant).  
  
Quint. Propaganda electoral  
1. Els directors dels centres permetran als candidats que puguen donar a conéixer les seues propostes electorals. En especial, es facilitaran locals per a reunions als candidats dels sectors de pares i alumnes. Els membres de les associacions o organitzacions de pares i alumnes podran accedir als centres per a exposar els programes de les seues respectives organitzacions.  
2. En tot cas, les activitats a què es referix l'apartat anterior es duran a terme en l'horari que determine la direcció del centre, sense que puga alterar-se el normal funcionament de les activitats acadèmiques.  
  
  
Sext. Model de formularis   
1. S'aproven els formularis inclosos en l'annex IV per a la constitució de la junta electoral, presentació de candidatures i actes dels consells escolars. Estos formularis es podran descarregar íntegrament de la web de la Conselleria. Per a emplenar i generar els formularis, si és el cas, caldrà ajustar-se al que disposa el manual de l'aplicació web disponible en la web general de la Conselleria. Així mateix, s'aprova el calendari orientatiu inclòs en l'annex V.  
2. No obstant això, seran vàlids i tindran ple efecte, els documents del procés electoral que, sense ajustar-se als mencionats models, continguen els elements essencials requerits per l'ordenament jurídic vigent.  
  
  
Sèptim. Eficàcia  
Esta resolució produirà efectes a partir de l'endemà que es publique en el Diari Oficial de la Comunitat Valenciana.  
  
Contra esta resolució, que no posa fi a la via administrativa, es podrà interposar un recurs d'alçada davant del secretari autonòmic d'Educació i Formació, de la Conselleria d'Educació, Cultura i Esport, en el termini d'un mes a partir de la publicació en el Diari Oficial de la Comunitat Valenciana, tal com establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 20 de setembre de 2013.- La directora general d'Innovació, Ordenació i Política Lingüística: Beatriz Gascó Enríquez.